
74 DR 30.6.2009 

 
 

(i) kelulusan Dasar Monetari hanya boleh dibuat dalam mesyuarat 
yang diadakan secara rasmi oleh jawatankuasa dan kuorum, 
sekurang-kurangnya dua pertiga anggota; 

(ii) anggota-anggota jawatankuasa hendaklah terdiri daripada orang 
yang jujur, kompeten dan berwibawa serta mempunyai 
kemahiran dan pengalaman yang relevan; dan 

(iii) selepas setiap mesyuarat jawatankuasa, pernyataan Dasar 
Monetari hendaklah diumumkan bagi menjelaskan Dasar 
Monetari yang dirumuskan serta resolusi bagi dasar tersebut. 

 Dalam hal rejim kadar pertukaran asing di Malaysia, Menteri akan terus 
menentukan rejim yang sesuai berdasarkan syor BNM dan BNM akan melaksanakan 
langkah yang berpatutan bagi menyokong pelaksanaan rejim tersebut. Perkembangan 
dalam sistem kewangan global telah memberi cabaran baru ke atas peranan BNM dalam 
memastikan kestabilan kewangan negara. Seperti sedia maklum, sistem kewangan di 
Malaysia kini lebih kompleks dan saling berhubung kait, di samping itu terdapat proses 
inovasi yang telah melahirkan produk kewangan yang kompleks. 

 Selain itu, integrasi di antara perantara kewangan serata sistem perdagangan dan 
penjelasan juga semakin tinggi. Memandangkan punca-punca risiko yang boleh 
menjejaskan kestabilan kewangan menjadi semakin kurang jelas serta meningkatkan risiko 
kontinjen adalah penting agar pengawal seliaan dan pengurusan krisis ke atas semua 
sektor dan sempadan dijadikan lebih efektif.   

 Sehubungan dengan itu, rang undang-undang telah memasukkan peruntukan 
yang menyeluruh untuk membolehkan resolusi krisis kewangan dijalankan secara lebih 
lancar dan teratur untuk mengurangkan kesan dan kos resolusi itu serta mengekalkan 
keyakinan awam terhadap sistem kewangan negara.   

 Rang undang-undang ini akan memperkukuhkan daya tahan Malaysia untuk 
menangani krisis kewangan di antaranya, rang undang-undang mengandungi peruntukan-
peruntukan mengenai peningkatan pengawasan, keupayaan BNM untuk mengambil 
tindakan awal serta memperjelaskan kuasa resolusi termasuklah pemberian bantuan 
mudah tunai kepada entiti-entiti yang tidak dikawal selia oleh BNM tetapi berpotensi untuk 
membawa risiko kepada kestabilan kewangan. BNM diberi autoriti untuk membuat 
pengawasan lebih berkesan ke atas pasaran kewangan, pasaran pertukaran asing dan 
sistem pembayaran serta meningkatkan pengaturan kerjasama dengan pihak berkuasa 
pengawal seliaan lain. 

 Tuan Yang di-Pertua, selaras dengan tujuan rang undang-undang untuk 
memperkukuhkan rangka tadbir urus dan kredibiliti BNM dalam mencapai kestabilan 
kewangan, rang undang-undang ini mencadangkan beberapa perkara. Bagi mencapai 
kestabilan kewangan hendaklah diputuskan oleh Jawatankuasa Eksekutif Kestabilan 
Kewangan. Ahli-ahli jawatankuasa tersebut terdiri daripada Gabenor, seorang Timbalan 
Gabenor dan sekurang-kurangnya tiga anggota lain yang akan dilantik Menteri atas syor 
Lembaga Pengarah BNM. Ketua Setiausaha Perbendaharaan akan menjadi anggota 
jawatankuasa yang berkenaan bagi semua perkara yang dikemukakan kepada 
jawatankuasa kecuali yang berkaitan dengan institusi-institusi kewangan di bawah bidang 
kuasa BNM. 

 Sekiranya perkara yang dibawa kepada jawatankuasa melibatkan institusi 
kewangan dan pasaran di bawah bidang kuasa pihak berkuasa pengawal seliaan lain, 
ketua-ketua pihak berkuasa pengawal seliaan yang berikut akan hadir sebagai anggota 
jawatankuasa.   

 Sejajar dengan matlamat untuk mempromosi Malaysia sebagai pusat kewangan 
Islam, rang undang-undang memberi pengiktirafan yang sewajarnya kepada kedua-dua 
sistem kewangan Islam konvensional untuk beroperasi seiring di Malaysia. Selain itu, 
peranan Majlis Penasihat Syariah Kewangan Islam telah dipertingkatkan di bawah rang 
undang-undang yang dicadangkan keputusan yang dibuat oleh Majlis Penasihat Syariah 
mengikat mahkamah yang membuat rujukan kepada majlis ini mengenai perkara syariah 
berkaitan dengan perniagaan kewangan Islam.  



(i) kelulusan Dasar Monetari hanya boleh dibuat dalam mesyuarat yang diadakan secara rasmi oleh jawatankuasa dan kuorum, sekurang-kurangnya dua pertiga anggota; (ii) anggota-anggota jawatankuasa hendaklah terdiri daripada orang yang jujur, kompeten dan berwibawa serta mempunyai kemahiran dan pengalaman yang relevan; dan. (iii) selepas setiap mesyuarat jawatankuasa, pernyataan Dasar Monetari hendaklah diumumkan bagi menjelaskan Dasar Monetari yang dirumuskan serta resolusi bagi dasar tersebut. Dalam hal rejim kadar pertukaran asing di Malaysia, Menteri akan terus menentukan rejim yang sesuai berdasarkan syor BNM dan BNM akan melaksanakan langkah yang berpatutan bagi menyokong pelaksanaan rejim tersebut. Perkembangan dalam sistem kewangan global telah memberi cabaran baru ke atas peranan BNM dalam memastikan kestabilan kewangan negara. Seperti sedia maklum, sistem kewangan di Malaysia kini lebih kompleks dan saling berhubung kait, di samping itu terdapat proses inovasi yang telah melahirkan produk kewangan yang kompleks. Selain itu, integrasi di antara perantara kewangan serata sistem perdagangan dan penjelasan juga semakin tinggi. Memandangkan punca-punca risiko yang boleh menjejaskan kestabilan kewangan menjadi semakin kurang jelas serta meningkatkan risiko kontinjen adalah penting agar pengawal seliaan dan pengurusan krisis ke atas semua sektor dan sempadan dijadikan lebih efektif. Sehubungan dengan itu, rang undang-undang telah memasukkan peruntukan yang menyeluruh untuk membolehkan resolusi krisis kewangan dijalankan secara lebih lancar dan teratur untuk mengurangkan kesan dan kos resolusi itu serta mengekalkan keyakinan awam terhadap sistem kewangan negara. Rang undang-undang ini akan memperkukuhkan daya tahan Malaysia untuk menangani krisis kewangan di antaranya, rang undang-undang mengandungi peruntukan- peruntukan mengenai peningkatan pengawasan, keupayaan BNM untuk mengambil tindakan awal serta memperjelaskan kuasa resolusi termasuklah pemberian bantuan mudah tunai kepada entiti-entiti yang tidak dikawal selia oleh BNM tetapi berpotensi untuk membawa risiko kepada kestabilan kewangan. BNM diberi autoriti untuk membuat pengawasan lebih berkesan ke atas pasaran kewangan, pasaran pertukaran asing dan sistem pembayaran serta meningkatkan pengaturan kerjasama dengan pihak berkuasa pengawal seliaan lain. Tuan Yang di-Pertua, selaras dengan tujuan rang undang-undang untuk memperkukuhkan rangka tadbir urus dan kredibiliti BNM dalam mencapai kestabilan kewangan, rang undang-undang ini mencadangkan beberapa perkara. Bagi mencapai kestabilan kewangan hendaklah diputuskan oleh Jawatankuasa Eksekutif Kestabilan Kewangan. Ahli-ahli jawatankuasa tersebut terdiri daripada Gabenor, seorang Timbalan Gabenor dan sekurang-kurangnya tiga anggota lain yang akan dilantik Menteri atas syor Lembaga Pengarah BNM. Ketua Setiausaha Perbendaharaan akan menjadi anggota jawatankuasa yang berkenaan bagi semua perkara yang dikemukakan kepada jawatankuasa kecuali yang berkaitan dengan institusi-institusi kewangan di bawah bidang kuasa BNM. Sekiranya perkara yang dibawa kepada jawatankuasa melibatkan institusi kewangan dan pasaran di bawah bidang kuasa pihak berkuasa pengawal seliaan lain, ketua-ketua pihak berkuasa pengawal seliaan yang berikut akan hadir sebagai anggota jawatankuasa. Sejajar dengan matlamat untuk mempromosi Malaysia sebagai pusat kewangan Islam, rang undang-undang memberi pengiktirafan yang sewajarnya kepada kedua-dua sistem kewangan Islam konvensional untuk beroperasi seiring di Malaysia. Selain itu, peranan Majlis Penasihat Syariah Kewangan Islam telah dipertingkatkan di bawah rang undang-undang yang dicadangkan keputusan yang dibuat oleh Majlis Penasihat Syariah mengikat mahkamah yang membuat rujukan kepada majlis ini mengenai perkara syariah berkaitan dengan perniagaan kewangan Islam.